Къарачай-малкъар тил

Къарачай-малкъар тил (тау тил) — тюрк тилледен бириди. Таулуланы сёлешген тилди. Эки диалектге бёлюнеди:

1)«Ч» (чач) говорла:

а) къарачай (дж)

б) басхан (д'ж)

в) чегем (ж)

г) холам-бызынгы (ж бла з)

2)«Ц» (цац) малкъар диалект (з)

Эресейде къарачай-малкъар тилде сёлешгенлени саны 274 минг адамды (2020 джыл халкъ тергеуге кёре).

Адабият къарачай-малкъар тил, къарачай-басхан-чегем диалектни тамалында къуралгъанды. Джазыу система 1920-24 дж. араб джазыуну тамалында болгъанды (аджам), 1924-36 дж. латин алфавитни тамалында, 1936 джылдан бери — кирилл алфавит бла тамалланады.

Къарачай-малкъар тил, Къарачай-Черкес («Къарачай-Черкес Республиканы миллетлерини тиллерини юсюнден» Закон, 1996) бла Къабарты-Малкъар («Къабарты-Малкъар Республиканы миллетлерини тиллерини юсюнден» Закон, 1995) республикалада кърал тилди. 

Къарачай-малкъар тилде «Къарачай» бла «Заман» газетле эмда «Минги тау», «Нюр», «Лячин» журналла чыгъадыла.

 Алфавит 

Бусагъатдагъы къарачай-малкъар алфавит (кесек тюрлениуле бла, 1936 джылдан бери хайырланады):

 А а Б б В в Г г Гъ гъ Д д Дж дж Е е Ё ё Ж ж З з И и Й й К к Къ къ Л л М м Н н Нг нг О о П п Р р С с Т т У у Ф ф Х х Ц ц Ч ч Ш ш Щ щ ъ Ы ы ь  Э э Ю ю Я яӀ ӏӀь ӏьҤ ҥ

Дж дж хариф Къарачай-Черкесияда хайырланады. Дагъыда Къарачай-Черкесияда 1970-чи джыллагъа дери Ў ў бла Нъ нъ (Нг нг харифни орнуна) харифле хайырланнгандыла, алай а тилни Къарачай-Черкесияда бла Къабарты-Малкъарда джюрюген вариантларын унификация этер умутда, бу харифле къоратылгъандыла.

 Латин алфавит 

Латин алфавит къарачай-малкъар тилге 1924 джыл къабыл этилгендиВопросы совершенствования алфавитов тюркских языков СССР. М., 1972:
 A a B в C c Ç ç D d E e F f G g Ƣ ƣ I i J j K k Q q L l M m N n  O o Ө ө P p R r S s Ş ş T t Ь ь U u V v Y y X x Z z Ƶ ƶӀ ӀӀь Ӏь
1926 джылда харифлени тизгинлери тюрлендирилгенди эмда  хариф къошулуннганды.

 Литература 
 Акбаев Ш. Х. Фонетика диалектов карачаево-балкарского языка. Черкесск, 1963.
 Алиев У. Б. Синтаксис карачаево-балкарского языка. М., 1973.
 Аппаев А. М. Диалекты балкарского языка в их отношении к балкарскому литературному языку. Нальчик, 1960.
 Ахматов И. Х. Карачаево-балкарский язык. Синтаксис. Ч. 2. Нальчик, 1992.
 Гочиева С. А. Наречия в карачаево-балкарском языке. Нальчик, 1983.
 Грамматика карачево-балкарского литературного языка. Ч. 1. Фонетика и морфология. М., 1979.
 Грамматика карачаево-балкарского языка. Под ред. Н. А. Баскакова. Нальчик, 1966.
 Грамматика карачаево-балкарского языка. Фонетика. Морфология. Синтаксис. Нальчик, 1976.
 Карачаево-барлкарско-русский словарь. Под ред. Э. Р. Тенишева. М., 1965.
 Къарачай-малкъар тилни грамматикасы. Нальчик, 1970.
 Отаров И. М. Лексикология карачаево-балкарского языка. Нальчик, 1982.
 Русско-карачаево-балкарский словарь. Нальчик, 1970.
 Толковый словарь карачаево-балкарского языка. Т. 1. Нальчик, 1995.
 Урусбиев И. Х. Спряжение глагола в карачаево-балкарском языке. Черкесск, 1963.
 Хабичев М. А. Карачаево-балкарское именное словообразование. Черкесск, 1989.
 Хабичев М. А. Карачаево-балкарское именное формообразование. Черкесск, 1991.
 Хаджилаев Х.-М. И. Очерки карачаево-балкарской лексикологияя. Черкесск, 1970.
 Чеченов А. А. Историческая фонетика карачаево-балкарского языка. М., 1996.
 Чеченов А. А. Проблемы формирования языка карачаевцев и балкарцев. М., 1996.

 Белгиле 

Категория:Тилле
Категория:Тюрк тилле
Категория:Къарачай-малкъар тил